CELEX: 32019D1752
Language: hu
Date: 2019-02-25 00:00:00
Title: A Bizottság (EU) 2019/1752 végrehajtási határozata (2019. február 25.) az (EU) 2017/852 európai parlamenti és tanácsi rendeletben előírt kérdőívek létrehozásáról, valamint a tagállamok által elkészítendő jelentések formátumának és gyakoriságának az említett rendelettel összhangban történő megállapításáról (az értesítés a C(2019) 1423. számú dokumentummal történt) (EGT-vonatkozású szöveg)

23.10.2019   
               
               
                  HU
               
               
                  Az Európai Unió Hivatalos Lapja
               
               
                  L 269/5
               
            
         A BIZOTTSÁG (EU) 2019/1752 VÉGREHAJTÁSI HATÁROZATA
         (2019. február 25.)
         az (EU) 2017/852 európai parlamenti és tanácsi rendeletben előírt kérdőívek létrehozásáról, valamint a tagállamok által elkészítendő jelentések formátumának és gyakoriságának az említett rendelettel összhangban történő megállapításáról
         
            (az értesítés a C(2019) 1423. számú dokumentummal történt)
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a higanyról és az 1102/2008/EK rendelet hatályon kívül helyezéséről szóló, 2017. május 17-i (EU) 2017/852 európai parlamenti és tanácsi rendeletre (1) és különösen annak 18. cikke (2) bekezdésének második albekezdésére,
         mivel:
         
                     (1)
                  
                  
                     Az (EU) 2017/852 rendelet 18. cikkének (1) bekezdése előírja a tagállamok számára, hogy 2020. január 1-jéig, azt követően pedig megfelelő időközönként az említett rendelet végrehajtásáról szóló tájékoztatást és a szóban forgó rendelkezésben felsorolt bizonyos egyéb információkat tartalmazó jelentést nyújtsanak be a Bizottságnak, és a jelentést az interneten tegyék nyilvánosan elérhetővé.
                  
               
                     (2)
                  
                  
                     A tagállamok által az (EU) 2017/852 rendelet 18. cikkének (1) bekezdése szerinti jelentéstétel céljára használandó kérdőíveket úgy kell összeállítani, hogy segítséget nyújtsanak a Bizottság számára a szóban forgó rendelet végrehajtására és felülvizsgálatára vonatkozó, a rendelet 19. cikkének (2) bekezdése értelmében az Európai Parlamentnek és a Tanácsnak benyújtandó jelentés elkészítésében. A kérdőíveknek ezenkívül lehetővé kell tenniük az Unió számára a 2013. október 10-én Kunamotóban (Japán) elfogadott, a higanyról szóló Minamata egyezmény (a továbbiakban: egyezmény) 21. cikke szerinti jelentéstételi kötelezettség teljesítését.
                  
               
                     (3)
                  
                  
                     Noha az (EU) 2017/852 rendelet 18. cikke (2) bekezdésének második albekezdése kimondja, hogy a rendelet alapján a jelentéstételhez használt kérdőívek nem kettőzhetik meg az egyezmény részes felei konferenciájának első ülésén (2) elfogadott MC-1/8 határozatban a részes felek számára megállapított jelentéstételi kötelezettségeket, a szükséges információk részletesebb kifejtése és ezáltal az (EU) 2017/852 rendelet végrehajtásának eredményes értékelése érdekében helyénvaló úgy rendelkezni, hogy a kérdőívek foglaljanak magukban egyes, az MC-1/8 határozat hatálya alá tartozó jelentéstételi elemeket.
                  
               
                     (4)
                  
                  
                     A higany helytelen kezelésének a környezetre és a közegészségre gyakorolt potenciális hatására tekintettel indokolt úgy rendelkezni, hogy a higany és a legalább 95 tömegszázalékos higanykoncentrációjú higanykeverékek behozatalára vonatkozó információk bejelentése éves alapon történjék. Az adminisztratív terhek csökkentése érdekében azonban felmentés adható az ilyen információk szolgáltatására vonatkozó kötelezettség alól azon tagállamoknak, amelyek benyújtják a Bizottságnak az (EU) 2017/852 rendelet 4. cikke (1) bekezdésének második albekezdésében említett, a behozatalra vonatkozó írásos hozzájárulás megadása, illetve megtagadása esetén használt formanyomtatvány(ok) másolatát.
                  
               
                     (5)
                  
                  
                     Amennyiben a bejelentendő információk meghatározott földrajzi helyen található gazdálkodó egységekre – például ipari létesítményekre és ipartelepekre – vonatkoznak, indokolt előírni, hogy az információk bejelentése a 2007/2/EK európai parlamenti és tanácsi irányelvnek (3) megfelelően történjék.
                  
               
                     (6)
                  
                  
                     A kérdőíveknek ki kell terjedniük az (EU) 2017/852 rendelet főbb rendelkezéseire, köztük a higany vagy higanyvegyületek felhasználásával megvalósuló gyártási folyamatok alkalmazásának fokozatos megszüntetésével, a kézműves és kisipari aranybányászati és -feldolgozási tevékenységekkel, valamint a fogászati amalgámmal kapcsolatos rendelkezésekre, továbbá információt kell kérniük a szóban forgó rendelet egyéb rendelkezéseinek végrehajtásával kapcsolatos jelentős nehézségekről. Ezenkívül a fő teljesítménymutatókkal kapcsolatos információk – többek között a higanykereskedelemre, valamint a tárolt és az ártalmatlanított higany mennyiségére vonatkozó adatok – gyűjtésére is szolgálniuk kell.
                  
               
                     (7)
                  
                  
                     Az e határozatban előírt intézkedések összhangban vannak az (EU) 2017/852 rendelet 22. cikkének (1) bekezdésével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            
               (1)   A tagállamok az (EU) 2017/852 rendelet 4. cikkének végrehajtására vonatkozó, az említett rendelet 18. cikkének (1) bekezdése értelmében a Bizottság felé teljesítendő jelentéstétel céljára az e határozat I. mellékletében meghatározott kérdőívet használják.
            
            
               (2)   Az I. melléklet 1.1. pontjában említett információkat minden (N.) évben január 31-ig kell a Bizottság rendelkezésére bocsátani az N – 1. jelentéstételi évre vonatkozóan.
               Az I. melléklet 1.2. pontjában említett információkat minden (N.) évben szeptember 30-ig kell a Bizottság rendelkezésére bocsátani az N – 1. jelentéstételi évre vonatkozóan.
            
            
               (3)   Az I. melléklet 1.1. pontjában említett információk bejelentése nem kötelező azon tagállamok számára, amelyek benyújtják a Bizottságnak az (EU) 2017/852 rendelet 4. cikke (1) bekezdésének második albekezdésében említett, az N – 1. jelentéstételi év során a behozatalra vonatkozó írásos hozzájárulás megadása, illetve megtagadása esetén használt formanyomtatvány(ok) másolatát. A tagállamok az ilyen másolatokat az N – 1. jelentéstételi évre vonatkozóan minden (N.) évben legkésőbb január 31-ig rendelkezésre bocsátják, vagy dönthetnek úgy is, hogy azokat valamely, az N – 1. jelentéstételi időszakon belüli időpontban bocsátják rendelkezésre.
            
         
         
            2. cikk
            
               (1)   A tagállamok az (EU) 2017/852 rendelet 18. cikkének (1) bekezdése értelmében a Bizottság felé teljesítendő, az említett rendelet 4. cikkének végrehajtására vonatkozó jelentéstételtől eltérő jelentéstétel céljára az e határozat II. mellékletében meghatározott kérdőívet használják.
            
            
               (2)   A II. mellékletben meghatározott információkat a következő ütemezés szerint kell a Bizottság rendelkezésére bocsátani:
               
                           a)
                        
                        
                           az első, a 2017. és a 2018. jelentéstételi évre vonatkozó jelentést legkésőbb 2020. január 1-jéig kell rendelkezésre bocsátani;
                        
                     
                           b)
                        
                        
                           a második, a 2019–2020-as jelentéstételi időszakra vonatkozó jelentést legkésőbb 2021. szeptember 30-ig kell rendelkezésre bocsátani;
                        
                     
                           c)
                        
                        
                           a harmadik, a 2021–2022-es jelentéstételi időszakra vonatkozó jelentést legkésőbb 2023. szeptember 30-ig kell rendelkezésre bocsátani;
                        
                     
                           d)
                        
                        
                           a negyedik, a 2023–2024-es jelentéstételi időszakra vonatkozó jelentést legkésőbb 2025. szeptember 30-ig kell rendelkezésre bocsátani;
                        
                     
                           e)
                        
                        
                           az ötödik, a 2025–2028-as jelentéstételi időszakra vonatkozó jelentést legkésőbb 2029. szeptember 30-ig kell rendelkezésre bocsátani.
                        
                     
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. február 25-én.
            
               
                  a Bizottság részéről
               
               Karmenu VELLA
               
                  a Bizottság tagja
               
            
         
         
            (1)  HL L 137., 2017.5.24., 1. o.
         
         
            (2)  MC-1/8 határozat: Timing and format of reporting by the parties, Report of the Conference of the Parties to the Minamata Convention on Mercury on the work of its first meeting [A részes felek általi jelentéstétel ütemezése és formátuma. A higanyról szóló Minamata egyezmény részes felei konferenciájának jelentése a konferencia első ülésén végzett munkáról] (http://www.mercuryconvention.org).
         
            (3)  Az Európai Parlament és a Tanács 2007/2/EK irányelve (2007. március 14.) az Európai Közösségen belüli térinformációs infrastruktúra (INSPIRE) kialakításáról (HL L 108., 2007.4.25., 1. o.).
      
      
         
            I. melléklet
            
               Kérdőív
            
            
               A tagállamok által az (EU) 2017/852 rendelet végrehajtására vonatkozó jelentéstétel céljából a Bizottság rendelkezésére bocsátandó, a behozatali korlátozásokkal kapcsolatos információk
            
            
               4. cikk:
               Behozatali korlátozások
               
                  1.   Hozzájárult-e írásban a tagállam az (EU) 2017/852 rendelet 4. cikke (1) bekezdésének második albekezdésével összhangban megengedett felhasználások valamelyikének céljára történő higany- vagy higanykeverék-behozatalhoz?
                  Ha igen, kérjük, adják meg a következő információkat:
                  
                              1.1.
                           
                           
                              Hulladéknak nem minősülő higany és higanykeverékek (1)
                              
                              
                                          (i)
                                       
                                       
                                          a behozott higany vagy higanykeverékek mennyisége,
                                       
                                    
                                          (ii)
                                       
                                       
                                          a behozott higany vagy higanykeverékek tervezett felhasználása(i) (t/év tervezett felhasználásonként).
                                       
                                    
                        
                              1.2.
                           
                           
                              Hulladéknak minősülő higany
                              
                                          (i)
                                       
                                       
                                          a behozott higanyhulladék mennyisége;
                                       
                                    
                                          (ii)
                                       
                                       
                                          a tervezett ártalmatlanítási vagy hasznosítási művelet(ek) (t/év tervezett műveletenként) (2).
                                          
                                                      —
                                                   
                                                   
                                                      Amennyiben a behozatal célja az ártalmatlanítást vagy hasznosítást megelőző előkészítő művelet végzése, kérjük, szolgáltasson információkat a tervezett későbbi végleges ártalmatlanítási vagy hasznosítási művelet(ek)ről (3).
                                                   
                                                
                                                      —
                                                   
                                                   
                                                      Amennyiben a behozatal célja a hasznosítást megelőző előkészítő műveletektől eltérő hasznosítási művelet(ek) végzése, kérjük, szolgáltasson információkat a végleges hasznosítási művelet(ek) eredményeként keletkező anyag tervezett felhasználásáról.
                                                   
                                                
                                    
                        
            
            
               (1)  Az 1.1. pontban kért információk megadása nem kötelező azon tagállamok számára, amelyek benyújtják a Bizottságnak az (EU) 2017/852 rendelet 4. cikke (1) bekezdésének második albekezdésében említett, az N – 1. jelentéstételi év során a behozatalra vonatkozó írásos hozzájárulás megadása, illetve megtagadása esetén használt formanyomtatvány(ok) másolatát.
            
               (2)  Az ártalmatlanítási vagy hasznosítási művelet(ek) típusára (típusaira) vonatkozó információkat a veszélyes hulladékok országhatárokat átlépő szállításának ellenőrzéséről és ártalmatlanításáról szóló, 1989. március 22-i bázeli egyezmény (HL L 39., 1993.2.16., 3. o.) IV. mellékletének A., illetve B. szakaszában meghatározott kódok alkalmazásával kell bejelenteni.
            
               (3)  Az „ártalmatlanítást megelőző előkészítő műveletek” és a „hasznosítást megelőző előkészítő műveletek” a hulladékszállításról szóló, 2006. június 14-i 1013/2006/EK európai parlamenti és tanácsi rendelet (HL L 190., 2006.7.12., 1. o.) 2. cikkének 5., illetve 7. pontjában meghatározott műveletek.
         
      
      
         
            II. MELLÉKLET
            
               Kérdőív
            
            
               A tagállamok által az (EU) 2017/852 rendelet végrehajtására vonatkozó jelentéstétel céljából a Bizottság rendelkezésére bocsátandó, nem a behozatali korlátozásokkal kapcsolatos információk
            
            
               1. megjegyzés: Ha az 1.2. és/vagy a 2.1. kérdésre adott válasz „igen”, a kapcsolódó 1.2.i–v. és/vagy 2.1.i. alkérdésben kért információk megadása nem kötelező, amennyiben minden információ szerepel a tagállam által a Minamata egyezmény 21. cikke szerinti jelentéstételi kötelezettségnek megfelelően benyújtott jelentésben, és amennyiben a tagállam a vonatkozó jelentést az (EU) 2017/852 rendelet 18. cikkének (3) bekezdésével összhangban a Bizottság rendelkezésére bocsátotta.
            
               2. megjegyzés:: A csillaggal (*) jelölt kérdésekre nem kötelező válaszolni.
            1.   Az (EU) 2017/852 rendelet 7. cikkének (1) és (2) bekezdése: Ipari tevékenységek
            
            
                     
                        1.1.
                     
                     
                        Megtörtént-e a higany vagy higanyvegyületek felhasználásával megvalósuló alábbi gyártási folyamatok alkalmazásának fokozatos megszüntetése az (EU) 2017/852 rendelet III. mellékletének I. részében említett időpontokig (1)?
                     
                  
                     
                        1.1.1.
                     
                     
                        Vinilklorid monomer előállítása (a fokozatos megszüntetés határideje: 2022. január 1.)
                        Ha nem, kérjük, adják meg a következő információkat:
                        
                                    (i)
                                 
                                 
                                    azon indok(ok), amely(ek) alapján a szóban forgó gyártási folyamat alkalmazása a megszüntetésre vonatkozóan előírt időpont után is folytatódik;
                                 
                              
                                    (ii)
                                 
                                 
                                    a szóban forgó gyártási folyamat fokozatos megszüntetése érdekében hozott vagy tervezett intézkedés(ek) és a kapcsolódó ütemterv.
                                 
                              
                  
                     
                        1.1.2.
                     
                     
                        Klór-alkáli előállítása (a fokozatos megszüntetés határideje: 2017. december 11.)
                        Ha nem, kérjük, adják meg a következő információkat:
                        
                                    (i)
                                 
                                 
                                    azon indok(ok), amely(ek) alapján a szóban forgó gyártási folyamat alkalmazása a megszüntetésre vonatkozóan előírt időpont után is folytatódik;
                                 
                              
                                    (ii)
                                 
                                 
                                    a szóban forgó gyártási folyamat fokozatos megszüntetése érdekében hozott vagy tervezett intézkedés(ek) és a kapcsolódó ütemterv.
                                 
                              
                  
                     
                        1.1.3.
                     
                     
                        Nátrium- vagy kálium-metilát vagy -etilát előállítása (a fokozatos megszüntetés határideje: 2028. január 1.)
                        Ha nem, kérjük, adják meg a következő információkat:
                        
                                    (i)
                                 
                                 
                                    azon indok(ok), amely(ek) alapján a szóban forgó gyártási folyamat alkalmazása a megszüntetésre vonatkozóan előírt időpont után is folytatódik;
                                 
                              
                                    (ii)
                                 
                                 
                                    a szóban forgó gyártási folyamat fokozatos megszüntetése érdekében hozott vagy tervezett intézkedés(ek) és a kapcsolódó ütemterv.
                                 
                              
                  
                     
                        1.1.4.
                     
                     
                        Poliuretán előállítása (a fokozatos megszüntetés határideje: 2018. január 1.)
                        Ha nem, kérjük, adják meg a következő információkat:
                        
                                    (i)
                                 
                                 
                                    azon indok(ok), amely(ek) alapján a szóban forgó gyártási folyamat alkalmazása a megszüntetésre vonatkozóan előírt időpont után is folytatódik;
                                 
                              
                                    (ii)
                                 
                                 
                                    a szóban forgó gyártási folyamat fokozatos megszüntetése érdekében hozott vagy tervezett intézkedés(ek) és a kapcsolódó ütemterv.
                                 
                              
                  
                     
                        1.2.
                     
                     
                        Található-e a tagállam területén olyan létesítmény, amely az (EU) 2017/852 rendelet III. mellékletének II. részében foglaltak szerint, higany vagy higanyvegyületek felhasználásával megvalósuló gyártási folyamatok alkalmazásával állít elő nátrium- vagy kálium-metilátot vagy -etilátot?
                        Ha igen, minden egyes érintett létesítményre vonatkozóan adják meg a következő információkat:
                        
                                    (i)
                                 
                                 
                                    a 2007/2/EK irányelv követelményeinek megfelelő egyedi azonosító;
                                 
                              
                                    (ii)
                                 
                                 
                                    az egyes létesítmények éves működési kapacitása (t/év) a 2017. és az azt követő években;
                                 
                              
                                    (iii)
                                 
                                 
                                    használtak-e, illetve használnak-e még az egyes létesítményekben elsődleges higanybányászatból származó higanyt;
                                 
                              
                                    (iv)
                                 
                                 
                                    a 2010. év tekintetében az egyes létesítmények által közvetlenül vagy közvetve a levegőbe, a vízbe és a talajba kibocsátott higany és higanyvegyületek mennyisége egységnyi termelésre vetítve (az előállított nátrium- vagy kálium-metilát vagy -etilát egy kt-jára jutó higany- vagy higanyvegyület-mennyiség kg-ban kifejezve);
                                 
                              
                                    (v)
                                 
                                 
                                    a 2020. és az azt követő évek tekintetében az egyes létesítmények által közvetlenül vagy közvetve a levegőbe, a vízbe és a talajba kibocsátott higany és higanyvegyületek mennyisége egységnyi termelésre vetítve (az előállított nátrium- vagy kálium-metilát vagy -etilát egy kt-jára jutó higany- vagy higanyvegyület-mennyiség kg-ban kifejezve).
                                 
                              
                  2.   Az (EU) 2017/852 rendelet 9. cikke: Kézműves és kisipari aranybányászat és aranyfeldolgozás
            
            
                     
                        2.1.
                     
                     
                        Talált-e a tagállam bizonyítékot arra, hogy az aranynak a tagállam területén történő kinyerése során nem csupán elszigetelt esetekben került sor higanyos amalgámozás alkalmazására?
                        Ha igen, kérjük, adják meg a következő információkat:
                        
                                 
                                    Kidolgozta és végrehajtotta-e a tagállam illetékes hatósága a kézműves és kisipari aranybányászatra és aranyfeldolgozásra vonatkozó nemzeti tervet az (EU) 2017/852 rendelet 9. cikkének (2) bekezdésével és IV. mellékletével összhangban?
                                    
                                                —
                                             
                                             
                                                Ha igen, kérjük, adják meg azt az internetes hivatkozást, amelyen keresztül a kézműves és kisipari aranybányászatra és aranyfeldolgozásra vonatkozó nemzeti terv elérhető.
                                             
                                          
                                                —
                                             
                                             
                                                Ha nem, kérjük, indokolják meg, hogy miért nem került sor a kézműves és kisipari aranybányászatra és aranyfeldolgozásra vonatkozó nemzeti terv kidolgozására és végrehajtására, és adjanak felvilágosítást az ilyen terv létrehozása érdekében hozott és/vagy tervezett intézkedésekről, valamint a kapcsolódó ütemtervről.
                                             
                                          
                              
                  3.   Az (EU) 2017/852 rendelet 10. cikke: Fogászati amalgám
            
            
                     
                        3.1.
                     
                     
                        Szembesült-e a tagállam jelentős kihívásokkal az (EU) 2017/852 rendelet fogászati amalgámról szóló 10. cikkének végrehajtása során?
                        Ha igen, kérjük, adják meg a következő információkat:
                        
                                    (i)
                                 
                                 
                                    a kihívások jellege és kiterjedése;
                                 
                              
                                    (ii)
                                 
                                 
                                    a kihívások kezelése érdekében hozott és/vagy tervezett intézkedés(ek) és a kapcsolódó ütemterv.
                                 
                              
                  4.   Az (EU) 2017/852 rendelet 12. cikke: A nagy forrásokkal kapcsolatos jelentéstétel
            
            
                     
                        4.1.
                     
                     
                        Kérjük, az (EU) 2017/852 rendelet 18. cikke (1) bekezdésének c) pontjával összhangban nyújtsák be a gazdasági szereplők által az említett rendelet 12. cikkének (1) és (2) bekezdése alapján a tagállam illetékes hatóságának megküldött alábbi információkat tartalmazó összefoglalást:
                     
                  
                     
                        4.1.1.
                     
                     
                        Az érintett létesítmények listája a nagy forrásoknak az (EU) 2017/852 rendelet 11. cikkének a), b) és c) pontjában említett típusai szerint, valamint a kapcsolódó azonosító:
                        
                                    (i)
                                 
                                 
                                    Klór-alkáli előállítása:
                                    
                                                —
                                             
                                             
                                                a létesítmények listája;
                                             
                                          
                                                —
                                             
                                             
                                                a 2007/2/EK irányelv követelményeinek megfelelő egyedi azonosítók.
                                             
                                          
                              
                                    (ii)
                                 
                                 
                                    Földgáztisztítás:
                                    
                                                —
                                             
                                             
                                                a létesítmények listája;
                                             
                                          
                                                —
                                             
                                             
                                                a 2007/2/EK irányelv követelményeinek megfelelő egyedi azonosítók.
                                             
                                          
                              
                                    (iii)
                                 
                                 
                                    Színesfémek bányászata és olvasztása:
                                    
                                                —
                                             
                                             
                                                a létesítmények listája;
                                             
                                          
                                                —
                                             
                                             
                                                a 2007/2/EK irányelv követelményeinek megfelelő egyedi azonosítók.
                                             
                                          
                              
                  
                        4.1.2.
                     
                     
                        Az egyes, a 4.1.1. kérdés i., ii. és iii. alkérdésénél felsorolt létesítményekben az egyes jelentéstételi időszakok minden egyes évében december 31-én tárolt higanyhulladék teljes mennyisége tonnában kifejezve.
                     
                  
                     
                        4.1.3.
                     
                     
                        Az egyes, a 4.1.1. kérdésnél felsorolt létesítmények által az alábbi hulladékkezelő létesítményekbe küldött higanyhulladék teljes mennyisége a jelentéstételi időszak minden egyes évére vonatkozóan, tonnában megadva:
                        
                                    (i)
                                 
                                 
                                    a higanyhulladék átmeneti tárolását végző létesítményekbe küldött higanyhulladék teljes mennyisége
                                 
                              
                                    (ii)
                                 
                                 
                                    a higanyhulladék átalakítását és adott esetben megszilárdítását végző létesítményekbe küldött higanyhulladék teljes mennyisége;
                                 
                              
                                    (iii)
                                 
                                 
                                    a higanyhulladék tartós tárolását végző létesítményekbe küldött higanyhulladék teljes mennyisége.
                                 
                              
                  
                     
                        4.2.
                     
                     
                        * Minden egyéb olyan releváns információ, amelyet a tagállam rendelkezésre kíván bocsátani.
                     
                  5.   Az (EU) 2017/852 rendelet 18. cikke (1) bekezdésének d) és e) pontja: Az (EU) 2017/852 rendelet 18. cikke értelmében bejelentendő egyéb információk
            
            
                     
                        5.1.
                     
                     
                        Kérjük, adják meg a következő információkat a tagállam területén található higanyra vonatkozóan:
                        
                                    (i)
                                 
                                 
                                    azon helyszínek listája, ahol az egyes jelentéstételi években december 31-én több mint 50 metrikus tonna – higanyhulladéktól eltérő – higanykészletek találhatók, feltüntetve a 2007/2/EK irányelv követelményeinek megfelelő azonosítót is;
                                 
                              
                                    (ii)
                                 
                                 
                                    az egyes, az i. alkérdésnél megadott helyszíneken az egyes jelentéstételi években december 31-én tárolt, a higanyhulladéktól eltérő higany teljes mennyisége tonnában kifejezve.
                                 
                              
                  
                     
                        5.2.
                     
                     
                        Kérjük, adják meg a következő információkat a tagállam területén található higanyhulladékra vonatkozóan:
                        
                                    (i)
                                 
                                 
                                    azon helyszínek listája, ahol az egyes jelentéstételi években december 31-ig több mint 50 metrikus tonna higanyhulladék halmozódott fel, feltüntetve a 2007/2/EK irányelv követelményeinek megfelelő azonosítót is;
                                 
                              
                                    (ii)
                                 
                                 
                                    az egyes, az i. alkérdésnél megadott helyszíneken az egyes jelentéstételi években december 31-ig felhalmozódott higanyhulladék teljes mennyisége tonnában kifejezve.
                                 
                              
                  
                     
                        5.3.
                     
                     
                        Kérjük, adják meg a következő információkat, amennyiben azok a tagállam rendelkezésére állnak:
                        
                                    (i)
                                 
                                 
                                    az évi 10 metrikus tonnát meghaladó mennyiségű higanykészletek beszerzési forrásainak listája, feltüntetve a 2007/2/EK irányelv követelményeinek megfelelő azonosítót is;
                                 
                              
                                    (ii)
                                 
                                 
                                    az egyes, az i. alkérdésnél megadott forrásokból az egyes jelentéstételi években december 31-ig beszerzett higany teljes mennyisége tonnában kifejezve.
                                 
                              
                  6.   Záró kérdések
            
            
                     
                        6.1.
                     
                     
                        * Szembesült-e a tagállam egyéb jelentős kihívásokkal az (EU) 2017/852 rendelet végrehajtása során?
                        Ha igen, kérjük, adják meg a következő információkat:
                        
                                    (i)
                                 
                                 
                                    a felmerülő kihívások ismertetése;
                                 
                              
                                    (ii)
                                 
                                 
                                    a tapasztalt nehézségek kezelése érdekében hozott vagy tervezett intézkedésekre vonatkozó információk és a kapcsolódó ütemterv.
                                 
                              
                  
                     
                        6.2.
                     
                     
                        * A tagállamok megoszthatják a végrehajtás előmozdítása érdekében megvalósított vagy tervezett egyéb kezdeményezésekre vonatkozó információikat is.
                     
                  
               (1)  Az 1.1.1., az 1.1.2., az 1.1.3. és 1.1.4. kérdésekre adott válaszokat és a kapcsolódó információkat csak a fokozatos megszüntetésre vonatkozó megfelelő időpontok után esedékes első jelentésnek kell tartalmaznia.